kalixlouiis/myanmar-wikipedia-corpus huggingface dataset:
ခိုင်းယေားမြို့ (海陽町 ခိုင်းယေားချေား ) သည် ဂျပန်နိုင်ငံ၊ တိုခုရှီးမားခရိုင်၊ ခိုင်းဖုတိုင်း တွင် တည်ရှိသည်။
အိခတမြို့ (伊方町 အိခတချေား ) သည် ဂျပန်နိုင်ငံ၊ အဲဟိမဲခရိုင်၊ နိရှိအုဝတိုင်း တွင် တည်ရှိသည်။
အိဝနရှိရိုမြို့ (猪苗代町 အိနဝရှိရိုမချိ ) သည် ဂျပန်နိုင်ငံ၊ ဖုခုရှီးမားတိုင်း တွင် တည်ရှိသည်။
အိနဲမြို့ (伊根町 အိနဲချေား ) သည် ဂျပန်နိုင်ငံ၊ ကျိုတိုခရိုင်၊ ယောဆတိုင်း တွင် တည်ရှိသည်။
အိရှိအိမြို့ (石井町 အိရှိအိချေား ) သည် ဂျပန်နိုင်ငံ၊ တိုခုရှီးမားခရိုင်၊ မျေားဇိုင်တိုင်းတွင် တည်ရှိသည်။
အိနိုမြို့ (いの町 အိနိုချေား ) သည် ဂျပန်နိုင်ငံ၊ ခိုးချိခရိုင်၊ အဂဝတိုင်း တွင် တည်ရှိသည်။
ခမီးတမြို့ (上板町 ခမီးတချေား ) သည် ဂျပန်နိုင်ငံ၊ တိုခုရှီးမားခရိုင်၊ အိတနိုတိုင်း တွင် တည်ရှိသည်။
ဇိုတုန်ဘာသာစကား (Zotung) သည် မြန်မာနိုင်ငံ ချင်းပြည်နယ်၊ ရေဇွာမြို့နယ်တွင် ပြောဆိုအသုံးပြုကြသော ကူကီး-ချင်းဘာသာစကား တစ်မျိုး ဖြစ်သည်။
ကိုးကား Shintani Tadahiko. 2015. The Zotung language. Linguistic survey of Tay cultural area (LSTCA) no. 105. Tokyo: Research Institute for Languages and Cultures of Asia and Africa (ILCAA). ကဏ္ဍ:ကူကီး-ချင်းနွယ် ဘာသာစကားများ Category:မြန်မာနိုင်ငံ၏ ဘာသာစကားများ။
မြင်းခြံတက္ကသိုလ် () သည် မြန်မာနိုင်ငံ၊ မန္တလေးတိုင်းဒေသကြီး၊ မြင်းခြံမြို့တွင် တည်ရှိသော တက္ကသိုလ်တစ်ခု ဖြစ်သည်။
သမိုင်းကြောင်း ၂၀၀၃ခုနှစ် ဇွန်လ ၅ရက်နေ့တွင် စတင် တည်ဆောက်ခဲ့ပြီး ၂၀၀၄ခုနှစ် ဖေဖော်ဝါရီလ ၁၁ရက်နေ့တွင် မြင်းခြံကောလိပ်အဖြစ် စတင်ဖွင့်လှစ်ခဲ့သည်။
၂၀၂၀ပြည့်နှစ် စက်တင်ဘာလ ၁ရက်နေ့တွင် မြင်းခြံတက္ကသိုလ်ဖြစ်လာခဲ့သည်။
အယ်လီဖန်တာ လိုဏ်ဂူများ သည် ယူနက်စကို၏ ကမ္ဘာ့အမွေအနှစ်နေရာ စာရင်းဝင် နေရာတစ်ခု ဖြစ်ပြီး ဟိန္ဒူနတ်ဘုရား သီဝ အား ရည်မှန်း၍ တည်ဆောက်ထားသော ဘုရားကျောင်းလိုဏ်ဂူများ ဖြစ်ကြသည်။
၎င်းတို့သည် အိန္ဒိယနိုင်ငံ မဟာရဋ္ဌပြည်နယ် အတွင်း မွမ်ဘိုင်းမြို့၏ အရှေ့ဘက် အကွာတွင် ရှိသော မွမ်ဘိုင်းဆိပ်ကမ်းရှိ အယ်လီဖန်တာကျွန်း သို့မဟုတ် ဂါရပူရီ (လိုဏ်ဂူမြို့တော်ဟု အဓိပ္ပာယ်ရသည်။
) တွင် တည်ရှိသည်။
ထိုကျွန်းသည် ကမ်းလွန်တွင် တည်ရှိပြီး ဂျဝါဟာလာ နေရူး ဆိပ်ကမ်းမှ အနောက်ဘက် အကွာတည်ရှိကာ ဟိန္ဒူဘာသာဆိုင်ရာ လိုဏ်ဂူ ၅ ခု နှင့် ဗုဒ္ဓရုပ်ပွားတော် အချို့ ရှိပြီး ရေစည်များပါသော ဗုဒ္ဓဘာသာဆိုင်ရာ လိုဏ်ဂူ ၂ ခုလည်း ရှိကာ ဘီစီ ၂ရာစုမှ ကျန်ရှိခဲ့သော ရှေးဟောင်းအဆောက်အအုံများ ဖြစ်သည်။
"There are remains of a brick built Buddhist stupa nearby which may belong to circa second century BC. Around it are seven smaller stupas, which may be votive." in Elephanta Island, Encyclopedia Britannica အယ်လီဖန်တာ လိုဏ်ဂူများတွင် ကျောက်တုံးကို ထွင်းထုထားသော ရုပ်တုများ ရှိပြီး ဟိန္ဒူဘာသာ နှင့် ဗုဒ္ဓဘာသာတို့၏ အိုင်ဒီယာနှင့် ရုပ်ပုံများ ရောစပ်ပေါင်းထွေးခြင်းကို ပြသနေသည်။
ကျောက်ဂူမှာ ဘာဆော့ကျောက်တုံးကြီးကို ထွင်းထုထားခြင်း ဖြစ်သည်။
ခြွင်းချက်အဖြစ် ကျန်ခဲ့သည့် လက်ရာအချို့မှ အပ အနုပညာ လက်ရာအများစုမှာ ဖျက်စီးခြင်း ခံထားရသည် သို့မဟုတ် ပျက်စီးနေကြလေသည်။
ပင်မ ဘုရားကျောင်း၏ မျက်နှာမူရာ နှင့် အခြားဘုရားကျောင်းများ တည်နေရာတို့မှာ မန္တလပုံစံ တည်ရှိသည်။
ကျောက်ထွင်းပုံများမှ ဟိန္ဒူ ဒဏ္ဍာရီများကို ဇာတ်ကြောင်းပြန်ပြနေကြပြီး ကြီးမားသော တစ်ခုတည်း ထွင်းထုထားသည့် တြိမုတိ သတ္တသျှီဝ (မျက်နှာသုံးဖက် သျှီဝနတ်ဘုရား) ၊ နာတာရာဂျာ (ကခုန်ခြင်း၏ ဘုရား)၊ ယောဂီသဗ္ဗရ (ယောဂ ဘုရား) တို့မှာ အလွန်ထင်ရှားသည်။
၁၉ရာစုမှစ၍ မည်သည့်နေရက်တွင် မည်သည့်အကြောင်းကြောင့် ဂူများကို တည်ဆောက်ခဲ့သည် ဆိုသော အချက်ကို မှန်းဆတွေးတောမှုများစွာ ရှိသကဲ့သို့ ပညာတတ်တို့၏ လေ့လာ မှန်းဆမှုများလည်း ရှိသည်။
မှန်းဆကြသည့် နေ့စွဲများတွင် ၅ ရာစုမှ ၉ ရာစု အတွင်း အမျိုးမျိုးသော ဟိန္ဒူမင်းဆက်များ လက်ထက်တွင် တည်ဆောက်ခဲ့သည်ဟု ခန့်မှန်းကြသည်။
၅ ရာစု နှင့် ၇ ရာစု အတွင်းတွင် ဖြစ်မည်ဟု အများစုက ခန့်မှန်းကြသည်။
ပညာရှင်အများစုက အေဒီ ၅၅၀ ခန့်တွင် ဆောက်လုပ်ပြီးစီးသည်ဟု ခန့်မှန်းကြသည်။
၎င်းတို့ကို အယ်လီဖန်တီ ဟု အမည်ပေးခဲ့ပြီး ထိုမှတဆင့် ပေါ်တူဂီ ကိုလိုနီတို့မှ ဆင်ရုပ်ကို တွေ့ရှိရာမှ အယ်လီဖန်တာဟု အမည်ပြောင်းလဲလာခဲ့သည်။
ပေါ်တူဂီတို့သည် ကျွန်းပေါ်တွင် အခြေစိုက်ခဲ့ကြပြီး ၎င်းတို့၏ စစ်သားများက ရုပ်တုများနှင့် ဂူများကို ဖျက်ဆီးခဲ့သည်။
အဓိက လိုဏ်ဂူ ( ဂူအမှတ် ၁ သို့ မဟာလိုဏ်ဂူ) မှာ ပေါ်တူဂီတို့ ရောက်မလာခင် အထိ ဟိန္ဒူတို့ ဝတ်ပြုရာ ဂူဖြစ်ခဲ့သည်။
၎င်းတို့ ရောက်ရှိလာပြီးနောက် ထိုကျွန်းတွင် ဘုရားရှိခိုးခြင်း မပြုကြတော့ပေ။
ဂူများကို ဆက်လက် မပျက်စီးအောင် ထိန်းသိမ်းခြင်းကို ဗြိတိသျှ အိန္ဒိယ အရာရှိတို့က ၁၉၀၉ ခုနှစ်တွင် စတင်ခဲ့ကြသည်။
အထိမ်းအမှတ် အဆောက်အဦးများကို ၁၉၇၀ ခုနှစ်များတွင် ပြန်လည် ပြုပြင်ထိန်းသိမ်းခဲ့သည်။
၁၉၈၇ ခုနှစ်တွင် ပြန်လည်ပြင်ဆင်ထားသော အယ်လီဖန်တာ လိုဏ်ဂူများကို ယူနက်စကိုမှ ကမ္ဘာ့အမွေအနှစ်နေရာ အဖြစ် သတ်မှတ်စာရင်းသွင်းခဲ့သည်။
လက်ရှိတွင် အိန္ဒိယ ရှေးဟောင်းသုတေသန ကွင်းဆင်းလေ့လာရေး အဖွဲ့မှ ထိန်းသိမ်းလျက် ရှိသည်။
မိုးညှင်းတက္ကသိုလ် () သည် မြန်မာနိုင်ငံ၊ ကချင်ပြည်နယ်၊ မိုးညှင်းမြို့နယ်၊ ရွာသစ်ကုန်းကျေးရွာအုပ်စုတွင် တည်ရှိသော ကောလိပ်တစ်ခု ဖြစ်သည်။
သမိုင်းကြောင်း ၂၀၀၃ခုနှစ် ဇွန်လ ၅ရက်နေ့တွင် စတင် တည်ဆောက်ခဲ့ပြီး ၂၀၀၄ခုနှစ် ဖေဖော်ဝါရီလ ၁၁ရက်နေ့တွင် မိုးညှင်းကောလိပ်အဖြစ် စတင်ဖွင့်လှစ်ခဲ့သည်။
၂၀၂၀ပြည့်နှစ် စက်တင်ဘာလ ၁ရက်နေ့တွင် မိုးညှင်းတက္ကသိုလ်ဖြစ်လာခဲ့သည်။
မန္တလေးပညာရေးကောလိပ် သည် မြန်မာနိုင်ငံ၊ မန္တလေးတိုင်းဒေသကြီး၊ မန္တလေးမြို့တွင် တည်ရှိသော ပညာရေးကောလိပ်တစ်ခု ဖြစ်သည်။
သမိုင်းကြောင်း ၁၉၅၂ ခုနှစ်တွင် မန္တလေးဆရာအတတ်သင်ကျောင်းကို ယခင် နော်မန်ကျောင်း၊ ယခု အမှတ် (၄) အခြေခံပညာအထက်တန်းကျောင်း၌ စတင်ဖွင့်လှစ်ခဲ့သည်။
၁၉၅၃ ခုနှစ်တွင် ယခင်အစိုးရ စက်မှုလက်မှုအထက်တန်းကျောင်း၊ ယခု ဗဟိုအမျိုးသမီးဆေးရုံနေရာသို့တွင် ပြောင်းရွေ့ ဖွင့်လှစ်ခဲ့သည်။
၁၉၅၅ ခုနှစ်တွင် ဆရာ အတတ်သင်သိပ္ပံအဖြစ် အဆင့်တိုးမြှင့်၍ ယခုလက်ရှိနေရာတွင် ဖွင့်လှစ်ခဲ့သည်။
၁၉၉၈ ခုနှစ်တွင် ပညာရေးကောလိပ် အဖြစ် တိုးမြှင့် ဖွင့်လှစ်ခဲ့သည်။
၂၀၁၉ခုနှစ် ဒီဇင်ဘာ ၂ရက်​နေ့တွင် ၄နှစ်သင် ဒီဂရီ​ကောလိပ်အဖြစ် အဆင့်တိုးမြှင့်ခဲ့သည်။
ကိုးကား ပြင်ပလင့်ခ်များ Category:မြန်မာနိုင်ငံရှိ တက္ကသိုလ်နှင့်ကောလိပ်များ Category:မန္တလေးတိုင်းဒေသကြီးအတွင်းရှိ တက္ကသိုလ်များ။
ရီဆိုးဂျူ သည် ​မြောက်ကိုရီးယားနိုင်ငံ၏ လက်ရှိ First Ladyတစ်​ယောက်ဖြစ်ကာ ​ခေါင်း​ဆောင်ကြီး ကင်ဂျုံအွန်၏ ဇနီးဖြစ်သည်။
​မြောက်ကိုရီးယားနိုင်ငံ၏ တရားဝင် သတင်းရင်းမြစ်များမှ​နေ၍ သူ၏အ​ကြောင်းများကို သိပ်မသိရ​ပေ။
​ခေါင်း​ဆောင်ကင်၏ ဇနီးဖြစ်သည့်အတွက် သူ၏ ကိုယ်​ရေးအချက်အလက်များမှာ အနည်းငယ်သာ သိကြရသည်။
၂၀၁၈ခုနှစ် ဧပြီလတွင် သူသည် First Ladyရာထူးဖြင့် နိုင်ငံပိုင်မီဒီယာများတွင် စတင်​ဖော်ပြခံခဲ့ရသည်။
​မြောက်ကိုရီးယား​ခေါင်း​ဆောင် ကင်ဂျုံအွန်နှင့် မိသားစုအ​ကြောင်းမှာ သိပ်မသိကြရ​ပေ။
ရီဆိုးဂျူ၏အ​ကြောင်းကို ​တရားဝင်သတင်းရင်းမြစ်များတွင် အနည်းငယ်သာ ​ဖော်ပြကြသည်။
ပြည်ပမီဒီယာများတွင်မူ ပို၍​တွေ့ရသည်။
လူသိလာခဲ့ခြင်း ၂၀၁၂ခုနှစ်တွင် ​ခေါင်း​ဆောင်ကင်၏ နံ​ဘေးတွင် အမြဲလိုလိုပါလာ​လေ့ရှိ​သော ရီဆိုးဂျူကို ပထမဆုံးအကြိမ်သတိထားမိကြပြီး သူဘယ်သူဖြစ်နိုင်​ကြောင်း ခန့်မှန်းချက်များထွက်​ပေါ်လာခဲ့သည်။
၂၀၁၂ခုနှစ် ဇူလိုင်၂၅ရက်​နေ့တွင် ​မြောက်ကိုရီးယားမီဒီယာများတွင် ​ခေါင်း​ဆောင်ကင်၏ဇနီး ရီဆိုးဂျူအဖြစ် ​ဖော်ပြခဲ့ကြသည်။
ဦးတင်လှိုင် (၁၅ မေ ၁၉၃၇–၂၃ ဇွန် ၂၀၁၉) သည် မြန်မာအမျိုးသားအဆိုတော်တစ်ဦး ဖြစ်သည်။
ဂန္ထဝင်သီချင်းများကို သီဆိုခဲ့သူ ဖြစ်သည်။
အလွမ်းအဆွေးသီချင်းများ သီဆိုလေ့ရှိသူ ဖြစ်သည်။
ဦးတင်လှိုင်ကို ၁၉၃၇ ခုနှစ် မေလ ၁၅ (မြန်မာသက္ကရာဇ် ၁၂၉၉ ခုနှစ် နယုန်လဆန်း ၇) ရက်နေ့တွင် မွေးဖွားခဲ့သည်။
၁၉၅၆ ခုနှစ်တွင် စန္ဒယားဘိုကြီးအဖွဲ့ဖြင့် ဂီတလောကသို့ စတင်ဝင်ရောက်လာခဲ့သည်။
ဘဝနိဂုံး ဦးတင်လှိုင်သည် ၂၀၁၉ ခုနှစ်၊ ဇွန်လ ၂၃ ရက်နေ့၊ အသက် (၈၃) နှစ်အရွယ်တွင် ကင်ဆာရောဂါဖြင့် စမ်းချောင်းမြို့နယ်၊ ဆာကူရာဆေးရုံတွင် ကွယ်လွန်ခဲ့သည်။
၂၅ ရက်နေ့တွင် ထိန်ပင်သုဿာန်၌ သင်္ဂြိုဟ်ပြီး အရိုးပြာကို မွေးရပ်ဇာတိဖြစ်သည့် ရေနံချောင်းတွင် ဂူသွင်းမည်။
ကိုမိုရေကန် သည် အီတလီနိုင်ငံ၊ လွန်ဘာဒီတွင် တည်ရှိသည့် ရေကန်တစ်ခု ဖြစ်သည်။
အီတလီနိုင်ငံတွင် တတိယမြောက်အကြီးဆုံး ရေကန် ဖြစ်သည်။
ဧရိယာ ၁၄၆ စတုရန်းကီလိုမီတာ (၅၆ စတုရန်းမိုင်) ကျယ်ဝန်းသည်။
ဤရေကန်ထက် ပိုမိုကြီးမားသည့် ရေကန်နှစ်ခုမှာ ဂါဒရေကန် (Lake Garda) နှင့် မက်ဂီအိုရီရေကန် (Lake Maggiore) တို့ ဖြစ်သည်။
ရေကန်၏ အနက်မှာ မီတာ ၄၀၀ ကျော် (၁၃၀၀ ပေ) နက်ပြီး ဥရောပတွင် အနက်ဆုံးသောများများထဲမှ တစ်ခုလည်း ဖြစ်သည်။
ကန်၏ အောက်ခြေမျက်နှာပြင်သည် ပင်လယ်ရေမျက်နှာပြင်အထက် ၂၀၀ မီတာ (၆၆၀ ပေ) အထက်တွင် တည်ရှိသည်။
ကိုမိုရေကန်ဆီသို့ အနုပညာနှင့်သက်ဆိုင်သည့် သူများ၊ အထင်ကရပုဂ္ဂိုလ်များ စသည်တို့ လာရောက်ကြပြီး ထင်ရှားသည့် ခရီးသွားများကို ဆွဲဆောင်ထားနိုင်သည့် နေရာတစ်ခုလည်း ဖြစ်သည်။
ထို့ပြင် ထိုဒေသ၌ များစွာသော လွင်ပြင်ဒေသများဖြစ်သည့် Olmo, Serbelloni နှင့် Carlotta စသည်တို့လည်း ရှိသည်။
ကိုမိုရေကန်၏ ကမ်းခြေတွင် ထင်ရှားကျော်ကြားသူများ၏ နေအိမ်များ တည်ရှိသည်။
ထင်ရှားသည့် ဝိသေသလက္ခဏာတစ်ခုမှာ "Y" ပုံသဏ္ဌာန် တည်ရှိခြင်း ဖြစ်သည်။
ထိုပုံစံကို “Larian တြိဂံ” ပုံစံဟုလည်း ခေါ်ဆိုကြသည်။
ထို့အပြင် မြို့ငယ်ကလေးဖြစ်သည့် ကန်ဇို (Canzo) သည် ထိုဒေသ၏ မြို့တော်အဖြစ် တည်ရှိနေသည်။
၂၀၁၄ ခုနှစ်တွင် Huffington Post သည် ထိုရေကန်ကို ကမ္ဘာ့အလှပဆုံးသော ကန်ဖြစ်သည်ဟု ပြောခဲ့သည်။
အိမ်ခြံမြေဈေးကွက် အီတလီနိုင်ငံအတွင်း အလွန်တန်ဖိုးရှိပြီး လူကြိုက်များသည့် ဒေသများထဲမှ တစ်ခုမှာ ကမ္မိုကန်၏ အလယ်ပိုင်းဒေသ (Centro Lago) ဖြစ်သည်။
ဤဒေသတွင် ဘယ်လာဂျီယို တောင်တန်းအထိနှင့် ထရီမက်ဇို၊ ဂရီအန်တေး၊ မီနာဂျို၊ လီယာနာ၊ ဖျူးမယ်လတ်တေး၊ ဗာရေးနာ နှင့် ပဲလေးဒို တို့အထိ စီးနင်းနေသော သဘာဝရှုခင်းအလွန်လှပသည်။
ဤဒေသရှိ တိုက်ခန်းများသည် နိုင်ငံခြားသားများ အကြား အလွန်တန်ဖိုးမြင့်ပြီး တစ်စတုရန်းမီတာလျှင် ယူရို ၆,၀၀၀ မှ ၈,၀၀၀ အထိရှိနိုင်သည်။
အထူးရွေးချယ်ထားသည့် ပင့်ထ်ဟောက်စ်အချို့တွင် တစ်စတုရန်းမီတာလျှင် ယူရို ၂၅,၀၀၀ အထိ ရှိနိုင်သည်။
ပုံမှန်အားဖြင့် မူရင်းအိမ်မဟုတ်သော ဗီလာများသည် တစ်စတုရန်းမီတာလျှင် ယူရို ၁၂,၀၀၀ မှ ၁၅,၀၀၀ အထိ ဖြစ်ပြီး၊ ကန်မြင်ကွင်းနှင့်ပါဝင်သော လုံးချင်းဗီလာများသည် ယူရို ၂၅,၀၀၀ ထက်ပိုလျှင်ရှိနိုင်သည်။
အိမ်ငှားခြင်းအနေနှင့် ၈၀ စတုရန်းမီတာရှိသော အိမ်တစ်လုံးသည် တစ်လလျှင် ယူရို ၉,၀၀၀ ထိ ကျသင့်နိုင်သည်။
ဤငှားရမ်းခြင်းတွင် အခြားထပ်ဆောင်းအသုံးစရိတ်များ မပါဝင်ပါ။
ယနေ့တွင် ကမ္မိုကန်သည် ခေတ်မီမီလန်မြို့အတွက် အလွန်ထူးခြားသောအဆင့်မြင့်အိမ်ရာဒေသတစ်ခုအဖြစ် ဖွဲ့စည်းလာပြီး ဖြစ်သည်။
၎င်းသည် အီတလီနိုင်ငံ၏ အိမ်ခြံမြေပုံစံအတွင်း တန်ဖိုးမြင့်မှုနှင့် ချောမွေ့မှုကို ကောင်းစွာပြသပေးသည်။
အမည် လက်တင်ဘာသာစကားဖြင့် ကန်၏ အမည်မှာ "Larius" ဖြစ်ပြီး၊ အီတလီဘာသာစကားဖြင့် "Lario" ဖြစ်သည်။
သို့သော် ဤအမည်မှာ အသုံးပြုမှုနည်းပါးပြီး Lago di Como (Lake of Como) ဟု ခေါ်ဝေါ်ကြသည်။
လမ်းညွှန်စာအုပ်များတွင် Lake Como, Lake of Como သို့မဟုတ် Como Lake ဟု ဖော်ပြလေ့ရှိကြသည်။
ဤအမည်သည် Como ဟူသည့် မြို့တော်အမည်မှ ဖြစ်ပေါ်လာခြင်း ဖြစ်ပြီး ရောမဘာသာစကားဖြင့် Comum ဟု ခေါ်သည်။
ပထဝီဝင် ကန်၏ ပုံသဏ္ဌာန်သည် "Y" ကို ပြောင်းပြန်လှန်ထားသည့် ပုံစံရှိသည်။
မြောက်ဘက်ပိုင်းတွင် ကိုလီကို (Colico) မြို့ ရှိပြီး အနောက်တောင်ဘက်တွင် ကိုမိုမြို့ (Como) နှင့် လက်ကိုမြို့ (Lecco) မြို့များ တည်ရှိသည်။
မြို့ငယ်လေးများ ဖြစ်ကြသည့် Bellagio, Menaggio နှင့်Lierna တို့သည် ရေကန်အား အပိုင်းသုံးပိုင်း ပိုင်းခြားထားသည့် ပုံစံဖြင့် တည်ရှိသည်။
တြိဂံပုံစံရှိသည့် လှေစီးဝန်ဆောင်မှုဖြင့် ထိုမြို့များကြားတွင် ဆောက်ရွက်ထားပေးမှုလည်း ရှိသည်။
ရာသီဥတု ခရီးသွားလာမှု ခရီးသွားများအား ၎င်း၏ သွင်ပြင်အနေအထား၊ တောရိုင်းတိရစ္ဆာန်များ စသည်တို့သည် ဤရေကန်၏ ခရီးသွားများအား ဆွဲဆောင်မှု ဖြစ်သည်။
ထို့အပြင် ရွက်လွှင့်ခြင်း၊ စွန်လွှတ်ခြင်း၊ လေဟုန်စီးခြင်း စသည်တို့ကို ဆောင်ရွက်နိုင်သည်။
ကိုမိုရေကန်၏ ပတ်ဝန်းကျင်ဒေသများတွင် များစွာသော လယ်ကွင်းများရှိပြီး ပျားရည်၊ သံလွင်ဆီ၊ ဒိန်ခဲ၊ နွားနို့၊ ဥများ စသည်တို့ကို ထုတ်လုပ်သည်။
လည်ပတ်သူများသည် ထိုထုတ်လုပ်ရာနေရာများသို့ သွားရောက်ကြည့်ရှုနိုင်ပြီး ကိုယ်တိုင်ဝယ်ယူမှုများလည်း ပြုလုပ်နိုင်သည်။
ကန်ပတ်ဝန်းကျင်ရှိ လွင်ပြင်ဒေသများ ဖယ်ရီများ Sacro Monte di Ossuccio ကျေးရွာများ၊ အနားယူအပန်းဖြေရာ နေရာများနှင့် အခြားသော ကန်၏အနီးရှိ လည်ပတ်စရာ နေရာများ အားကစား ရုပ်ပုံများ ကိုးကား Category:အီတလီနိုင်ငံရှိ ရေအိုင်များ။
လားရှိုးပညာရေးကောလိပ် () သည် မြန်မာနိုင်ငံ၊ ရှမ်းပြည်နယ်၊ လားရှိုးမြို့တွင် တည်ရှိသည်။
သမိုင်းကြောင်း ၂၀၁၃ ခုနှစ် ဒီဇင်ဘာလ ၁၆ ရက်နေ့တွင် လားရှိုးပညာရေးကောလိပ်ကို စတင်ဖွင့်လှစ်ခဲ့သည်။
ပေါက်ကန်ရွာ ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ကဝမြို့နယ်၊ ပေါက်ကန်ကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၈၆၉၀ ဖြစ်သည်။
၂၀၁၄ သန်းခေါင်စာရင်းအရ ပေါက်ကန်ကျေးရွာအုပ်စုတွင် ကျား ၁၆၄၁ ဦး၊ မ ၁၈၁၁ ဦး၊ လူဦးရေ စုစုပေါင်း ၃၄၅၂ ဦးနေထိုင်သည်။
နယ်နမိတ် ပေါက်ကန်ရွာ၏ အရှေ့ဘက်တွင် သရက်ကုန်းရွာ၊ အနောက်တောင်ဘက်တွင် ရွှေပေါက်ပင်ရွာ၊ တောင်ဘက်တွင် ကံထူးရွာ၊ မြောက်ဘက်တွင် ငွေပုံရွာ အနောက်မြောက်ဘက်တွင် နောင်ဘိုရွာတို့နှင့် ထိစပ်နေသည်။
မြေမျက်နှာသွင်ပြင် ပေါက်ကန်ရွာသည် မြေပြန့်လွင်ပြင်နှင့် ချောင်းများရှိသည်။
ရေဆင်း ပေါက်ကန်ရွာသည် စစ်တောင်းမြစ် ရေငံနှင့် ဆက်စပ်လျက်ရှိပြီး မြစ်ချောင်းများသည် အထူးသဖြင့် မိုးရာသီဖြစ်သော ဒီဇင်ဘာလဆန်းပိုင်းအထိသာ ရေစီးဝင်မှုရရှိပြီး နွေရာသီတွင် ရေခန်းခြောက်ကာ ကားလမ်းများအဖြစ် အသုံးပြုလျက်ရှိသည်။
ရာသီဥတု ပေါက်ကန်ရွာ သည် ပူအိုက် စွတ်စိုသောရာသီဥတုရှိပြီး အမြင့်ဆုံးအပူချိန် (၄၀ C)နှင့် အနိမ်ဆုံးအပူချိန်မှာ (၁၄ C) ဖြစ်သည်။
သဘာဝပေါက်ပင်များ ပေါက်ကန်ရွာ အတွင်း ပေါက်ရောက်သည့် သဘာဝပေါက်ပင်များမှာ ကုက္ကိုပင်၊ ညောင်ပင်၊ အုန်းပင်၊ ထန်းပင်၊ သရက်ပင်၊ မဲဇလီပင်၊ သမန်းပင်၊ မကျည်းပင်၊ ဝါးပင်၊ ဇီးပင် စသည့်အပင်များ ပေါက်ရောက်သည်။
လမ်းပန်းဆက်သွယ်ရေး သက္ကလမြို့နှင့် ၇ မိုင်ခန့်ဝေးပြီး သရက်ကုန်း - သက္ကလ လမ်းကိုအသုံးပြုကာ ‌‌ရာသီမရွေးအသုံးပြုသွားလာနိုင်သည်။
ကိုနတ်ခ် နေဘုရားကျောင်း သည် အိန္ဒိယနိုင်ငံ ဩရိဿပြည်နယ် ကမ်းရိုးတန်းရှိ ပူရီမြို့၏ အရှေ့မြောက်ဘက် ခန့်အကွာရှိ ကိုနာတ်ခ်မြို့တွင် တည်ရှိသော နေဘုရားကျောင်း တစ်ခု ဖြစ်သည်။
Konark: India, Encyclopaedia Britannica ထိုဘုရားကျောင်းသည် အေဒီ ၁၂၅၀ ခုနှစ်ခန့်က အရှေ့ဂင်္ဂါမင်းဆက်မှ ပထမ နာရာဆင်းဂါး ဒေဝ ဘုရင်အား ရည်စူး၍ တည်ဆောက်ထားသော ဘုရားကျောင်းတစ်ခု ဖြစ်သည်။
ဟိန္ဒူနေနတ်ဘုရား သူရိယ နတ်မင်း အား ရည်စူးတည်ဆောက်ထားသော ဘုရားကျောင်း အဆောက်အဦး အစုအဝေး၏ အကြွင်းအကျန်များမှာ ကျောက်တုံးမှ ထွင်းထုထားသော မြင့်သည့် ကြီးမားသော ဘီးလုံးများ နှင့် မြင်းများ တပ်ဆင်ထားသော စစ်ရထားပုံသဏ္ဍန်တစ်ခု ဖြစ်သည်။
တစ်ချိန်က မျှမြင့်မားခဲ့သော်လည်း ဘုရားကျောင်း၏ အစိတ်အပိုင်း အများစုမှာ ယခုအခါ ယိုယွင်းပျက်စီးနေပြီ ဖြစ်သည်။
အထူးသဖြင့် နတ်ကွန်းအပေါ်ရှိ ရှိကာရာ လှေပုံစံ မျှော်စင်ဖြစ်ပြီး တစ်ချိန်က ယခုကြွင်းကျန်ခဲ့သော မဏ္ဍပ်အဆောက်အဦးထက် များစွာမြင့်ခဲ့သည်။
ကျန်ရစ်ခဲ့သော အဆောက်အအုံများနှင့် အစိတ်ပိုင်းများသည် ကာမနှင့် မေထုံမှုဆိုင်ရာ အခန်းများပါဝင်သော ၎င်းတို့၏ ရှုပ်ထွေးသော အနုပညာလက်ရာများ၊ ရုပ်တုများ၊ ပုံစံများကြောင့် ထင်ရှားကျော်ကြားသည်။
သူရိယဒေဝလယ ဟုလည်း ခေါ်ပြီး ၎င်းသည် ဩရိဿ ပုံစံ ဗိသုကာပညာ သို့မဟုတ် ကာလင်ဂါ ဗိသုကာပညာ၏ ဂန္ထဝင် ချယ်မှုန်းထားမှုတစ်ခု ဖြစ်သည်။
ကိုနတ်ခ် နေဘုရားကျောင်း ပျက်စီးရသည့် အကြောင်းရင်းမှာ ရှင်းလင်းမှု မရှိပဲ အငြင်းပွားစရာ ကိစ္စရပ်တစ်ခု ဖြစ်နေသည်။
ယူဆချက်များထဲတွင် သဘာဝအလျောက် ပျက်စီးခြင်းမှ စ၍ ၁၅ ရာစု နှင့် ၁၇ ရာစု အတွင်း မွတ်စလင် စစ်တပ်တို့မှ အကြိမ်ကြိမ် သက်သက်မဲ့ လာရောက် ဖျက်စီးကြခြင်း ဟူ၍ အမျိုးမျိုး ကွဲပြားသည်။
ထိုဘုရားကျောင်းအား ၁၆၇၆ ခုနှစ်မှစ၍ ဥရောပသား သင်္ဘောသားတို့၏ မှတ်တမ်းများတွင် ဘုရားနက် ဟု ရည်ညွှန်းခဲ့ကြပြီး ၎င်း၏ မဟာမျှော်စင်ကြီးမှာ အနက်ရောင် သဏ္ဌာန်ရှိသောကြောင့် ဖြစ်သည်။
ထို့အတူ ပူရီရှိ ဂျာဂါနက် ဘုရားကျောင်းအားလည်း ဘုရားဖြူဟု ခေါ်ဆိုခဲ့ကြသည်။
ထိုဘုရားကျောင်း ၂ ခုသည် ဘင်္ဂလားပင်လယ်အော်ရှိ သင်္ဘောသားများ အတွက် အရေးပါသော အမှတ်အသားများ အဖြစ် တည်ရှိခဲ့သည်။
ယနေ့တည်ရှိနေသာ ဘုရားကျောင်းအား ဗြိတိသျှတို့၏ အိန္ဒိယနိုင်ငံကို အုပ်စိုးစဉ်အချိန်အတွင်းမှ ရှေးဟောင်းသုတေသန အဖွဲ့များမှ ထိန်းသိမ်းစောင့်ရှောက်ရန် ရည်ရွယ်၍ တစိတ်တပိုင်း ပြန်လည် ပြုပြင်ခဲ့သောကြောင့် ဖြစ်သည်။
၁၉၈၄ ခုနှစ်တွင် ယူနက်စကို ကမ္ဘာ့အမွေအနှစ်နေရာ အဖြစ်ကြေညာခဲ့ပြီး ဟိန္ဒူဘာသာဝင်တို့၏ အဓိက ဘုရားဖူးလာရောက်ရာ နေရာ တစ်ခုအဖြစ် ဆက်လက်တည်ရှိကာ နှစ်စဉ်နှစ်တိုင်း ဖေဖော်ဝါရီလခန့်တွင် ချန်ဒရာဘာဂကမ်းခြေတွင် မဲလ ခေါ် စုဝေးခြင်းအတွက် လာရောက်လေ့ ရှိကြသည်။
ဓာတ်ပုံပြခန် ကိုးကား Category:အိန္ဒိယနိုင်ငံရှိ ကမ္ဘာ့အမွေအနှစ်နေရာများ။
အကြောင်းအရာအခြေပြု ဈေးကွက်ဖော်ဆောင်ခြင်း (Content Marketing) ဆိုသည်မှ ကုန်ပစ္စည်းသို့မဟုတ် ဝန်ဆောင်မှုများကို အများပြည်သူကြား ကျယ်ပြန့်စွာသိစေရန်အတွက် သတင်းအချက်အလက်များ ပုံပြင်များဇတ်လမ်းများ စိတ်ဝင်တစားဖြစ်စေမည့် စာသားများ ဓာတ်ပုံများ၊ဗီဒီယိုများ နှင့်အခြားခြားသော ဒစ်ဂျစ်တယ်နည်းပညာများအား အသုံးပြုပြီး ဈေးကွက်ဖော်ဆောင်သည့် နည်းလမ်းကို အကြောင်းအရာခြေပြု ဈေးကွက်ဖော်ဆောင်ခြင်း ဖြစ်သည်။
အကြောင်းအရာအခြေပြု ဈေးကွက်ဖော်ဆောင်ခြင်း အားအောက်ပါပုံစံများအတိုင်းအသုံးပြုကြသည်။
ဖောက်သည်များကိုဆွဲဆောင်ခြင်းနှင့် ဦးဆောင်မှု ဆောင်ရွက်ခြင်း ဖောက်သည်များအသစ်များအား ရှာဖွေခြင်း ကွန်ယက်ပေါ်မှ ဖောက်သည်အသစ်များအားရှာဖွေခြင်း ထုတ်ကုန် သို့မဟုတ်ဝန်ဆောင်မှု၏ တန်ဖိုး နှင့်သိသာထင်ရှားမှု အားမြှင့်တင်ခြင်း ကွန်ယက်ပေါ်မှ ဖောက်သည်အသစ်များအား ဆက်သွယ်ဝန်ဆောင်မှုပေးခြင်း များအပေါ်တွင်အသုံးပြုကြသည်။
သမိုင်းကြောင်း ၁၉ရာစုနှောင်းပိုင်းတွင် ဖွံ့ဖြိုးတိုးတက်လာတဲ့ သယ်ယူပို့ဆောင်ရေးနည်းလမ်း၊ဆက်သွယ်ရေးနည်းလမ်းများကိုအသုံးပြု၍ အကြောင်းအရာအခြေပြု ဈေးကွက်ဖော်ဆောင်ရေးနည်းလမ်းများကို စတင်အသုံးပြုလာကြပြီး ဖောက်သည်များနှင့် ခင်မင်ရင်းနှီးမှုများကိုတည်ဆောက်ရန်အတွက် ကြိုးစားလာကြသည်။
အင်တာနက်ပေါ်မှာ သင်ခွေးတစ်ကောင်ဆိုတာ ဘယ်သူမှမသိပါဘူး (On the Internet, nobody knows you're a dog) သည် အင်တာနက်နှင့် ပတ်သက်သည့် စကားတစ်ခု ဖြစ်သည်။
ကာတွန်းစာသားတစ်ခု ဖြစ်ပြီး Peter Setiner က ရေးသားခဲ့သည်။
၁၉၉၃ ခုနှစ်၊ ဇူလိုင်လ ၅ ရက်နေ့တွင် New Yorker မှ ထုတ်ဝေခဲ့သည့် ကာတွန်းဖြစ်သည်။
dead link ကိုးကား Category:အင်တာနက် မီမီများ Category:အင်တာနက် ယဉ်ကျေးမှု။
ငရုပ်ပွ သည် စိုက်ပျိုးရသောအပင်မျိုးဖြစ်ပြီး အသီးသည် အနီ၊ အဝါ၊ အစိမ်း၊ အဖြူနှင့် ပန်းရောင်အစရှိသည်ဖြင့် အရောင်အသွေးစုံလင်သည်။
မူရင်းမှာ မက္ကဆီကို၊ ဗဟိုအမေရိကနှင့် တောင်အမေရိကတို့ဖြစ်သည်။
ငရုပ်ပွကို စပိန်သို့ တင်သွင်းခဲ့ရာမှ ၁၄၉၃ ခုနှစ်တွင် ဥရောပနှင့် အာရှတိုက်သို့ ပြန့်နှံ့ခဲ့သည်။
ငရုပ်ပွစိုက်ပျိုးနည်းကို ၁၉၂၀ ခုနှစ်များတွင် ဟန်ဂေရီနိုင်ငံ၌ တိုးတက်ကောင်းမွန်စေခဲ့သည်။
စိုက်ပျိုးရန်အတွက် အပူချိန် နှင့် ပူနွေး၍ စိုထိုင်းသောမြေသားတွင် ကောင်းမွန်စွာဖြစ်ထွန်းသည်။
ကက်နက်စိန် (၁၉၁၆−၁၉၇၃) သည် မြန်မာလူမျိုး သဘင်အနုပညာရှင် ဖြစ်ပြီး တိုင်းသိပြည်ကျော် မင်းသားကြီး ဂရိတ်ဘိုးစိန်၏ သားကြီး ဖြစ်သည်။
ငယ်ဘဝနှင့် ပညာရေး ၁၉၁၆ ခု၊ စက်တင်ဘာလ ၁၉ ရက်တွင် ဦးဖိုးစိန်၊ ဒေါ်ကြင်ယုံတို့မှ ရန်ကုန်၌ မွေးသည်။
မောင်နှမ (၇) ယောက်အနက် အကြီးဆုံးဖြစ်ပြီး မွေးချင်းများမှာ စိန်ကြိုင်၊ တင်မြင့်၊ မူမူ၊ သက်စိန်၊ မြင့်မြင့်စိန်၊ မောင်ချိုတို့ ဖြစ်သည်။
ငယ်မည်မှာ ခက်စိန် တွင်၏။
စိန်ဂျွန်းကျောင်း တက်သည့်အခါ ကက်နက် (Kenneth) ဟူသော အမည်ရလာသည်။
တက္ကသိုလ်ပညာကို အင်္ဂလန်၌ သွားသင်သည်။
အနုပညာ လှုပ်ရှားမှု thumb|စိန်မဟာသဘင်၌ ကနက်စိန် ပါဝင်ခဲ့စဉ် (၁၉၄၃ ဝန်းကျင်) ဖခင်၏ စိန်မဟာသဘင်တွင် ပါဝင်သည်။
သဘင်အမည်ကို မိုးညှင်းသံဗုဒ္ဓေ ဆရာတော်ပေးသည့် ကနက်စိန် ဟု ယူသည်။
လူမှုရေး၊ နိုင်ငံရေး လှုပ်ရှားမှု ဂျပန်ခေတ်တွင် ရှင်ဥတ္တမကျောင်း၌ လူငယ်များအား ဂျပန်စာ သင်ပေးသည်။
၁၉၄၆ ခု၊ မတ်လ ၁၆ ရက်၌ ဗဟန်း နေသူရိန်ရုံတွင် ကျင်းပသော လူထုအစည်းအဝေးတွင် မြန်မာနိုင်ငံတော် တူရိယာဂီတ အဖွဲ့ချုပ်၏ ဝါဒဖြန့်ချိရေးနှင့် ပြန်ကြားရေးမှူး အဖြစ် တာဝန်ယူခဲ့သည်။
မြန်မာနိုင်ငံ ကိုယ်စားပြုကာ အမေရိကန်၊ ဂျပန်၊ တရုတ်နှင့် အိန္ဒိယနိုင်ငံတို့သို့ ယဉ်ကျေးမှုဖလှယ်ပွဲများ သွားရောက်ခဲ့သည်။
၁၉၅၃ ခု၊ ဇူလိုင်လ ၁ ရက်၊ မန္တလေး ပန်းချီ၊ ပန်တျာနှင့် ပြဇာတ်ကျောင်း ဖွင့်ပွဲဂုဏ်ပြု ညစာစားပွဲတွင် ဖျော်ဖြေပေးသည်။
မကွယ်လွန်မီအထိ သဘင်ကောင်စီ ပြန်လည်ဖော်ထုတ်ရေးနှင့် အနုသဘင်ပညာရှင်များ ယဉ်ကျေးမှုထိန်းသိမ်းရေးအဖွဲ့ နာယက အဖြစ် တာဝန်ယူထားသည်။
ဖခင်အတွက် စာအုပ် ၁၉၆၀ တွင် ရန်ကုန်ကို ဖူးဘရိုက် (Fulbright) ထောက်ပံ့ငွေနှင့် မြန်မာ့ သဘင်ပညာအား သုတေသနပြုရန် လာသည့် ဝစ်တဟေး (J. A. Withey) နှင့် ရင်းနှီးကာ ဖခင်၏ ဘဝဇာတ်ကြောင်းကို ဂရိတ်ဖိုးစိန် အမည်ဖြင့် ၁၉၆၅ ခုတွင် အမေရိကန်၌ စာအုပ်ထုတ်သည်။
Sein, Kenneth & Withey, J. A. (1965) "The Great Po Sein: A Chronicle of the Burmese Theater". Indiana University Press. ဝါသနာ မြင်းပွဲကို ဝါသနာထုံသည်။
ရန်ကုန်မြင်းပြိုင်ကွင်း တပ်ကလပ်၌ အသင်းဝင်ဖူးသည်။
မောင်ချိုမင်း (ကန္တာရဝတီ)။
"ဇာတ်မင်းသားကြီးများ၏ ဓလေ့ဝါသနာများ"၊ ရုပ်ရှင်မျက်မှန် မဂ္ဂဇင်း။
၁၉၈၀ အောက်တိုဘာ။
မိသားစုဘဝ ဇနီး ဒေါ်ငွေကိုင်နှင့် ရဲစိန်၊ ညီဝင်းစိန် ညီအစ်ကိုနှစ်ယောက်အပြင် သမီးထွေးတစ်ဦး မွေးထုတ်ခဲ့သည်။
သားများမှာ ဖခင်နည်းတူ မင်းသားများ ဖြစ်လာသည်။
ဘွဲ့ထူး ဂုဏ်ထူးများ နိုင်ငံတော်က ဝဏ္ဏကျော်ထင်ဘွဲ့ ချီးမြင့်ထားသည်။
ဘဝနိဂုံး ၁၉၇၃ ခု၊ နိုဝင်ဘာလ ၂၈ ရက်တွင် နှလုံးရောဂါဖြင့် ညနေ ၄ နာရီ၊ မိနစ် ၄၀ အချိန်၌ ရန်ကုန်ရှိ နတ်မောက်ရိပ်သာ နေအိမ်၌ ကွယ်လွန်သည်။
"ဝဏ္ဏကျော်ထင် ကက်နက်စိန် ကွယ်လွန်ပြီ"၊ မြန်မာ့အလင်း။
၁၉၇၃၊ နိုဝင်ဘာ ၂၉။
ကလေးသူငယ် အပေါ် လိင်ပိုင်းဆိုင်ရာ မတော်မတရား ပြုမူခြင်း၊ သို့တည်းမဟုတ် ကလေးသူငယ် ကာဣန္ဒြေ ပျက်ပြားစေမှုသည် ကလေးသူငယ် အပေါ် မတော်မတရား ပြုမူခြင်းမျိုး အနက် တစ်မျိုးပင် ဖြစ်သည့် အရွယ်ရောက်ပြီးသူ တစ်ဦး (သို့မဟုတ်) ပို၍ အသက်ပိုကြီးမြင့်သည့် ဆယ်ကျော်သက် တစ်ဦးမှ ကလေး တစ်ဦးအပေါ် လိင်ကိစ္စဆိုင်ရာ စိတ်ဆန္ဒ ထကြွမှု အရေး အတွက် အသုံးချခြင်းဖြစ်သည်။
ကလေးသူငယ် အပေါ် လိင်ပိုင်းဆိုင်ရာ မတော်တရား ပြုသည့် ပုံစံမျိုးတွင် ကလေးတစ်ဦးနှင့် လိင်မှုကိစ္စတွင် ပြုမူသည့် အပြုအမူများ ပြုလုပ်ခြင်း (မေးမြန်းရယူခြင်း သို့မဟုတ် ဖိအားပေးခြင်း သို့တည်းမဟုတ် အခြားသောနည်းလမ်းများအပါအဝင် မည်သည့်နည်းလမ်းနှင့်ပင် ဖြစ်ပါစေ)၊ မသင့်လျော်သည့် အရာကို ဖွင့်ဟပြသမှုမျိုး (လိင် အင်္ဂါများ၊ အမျိုးသမီး၏ နို့သီးခေါင်းများ အစရှိသည့်)၊ ကလေးအပေါ် အယုံသွင်းလှည့်စားခြင်း ၊ ကလေးအပေါ်တွင် လိင်ကိစ္စအတွက် အမြတ်ထုတ်ခြင်း (သို့မဟုတ်) ကလေးသူငယ်တစ်ဦးကို ကလေးသူငယ် ညစ်ညမ်းရုပ်ရှင်၊စာပေ ထုတ်လုပ်မှုတွင် အသုံးချခြင်း ဖြစ်သည်။
ကလေးသူငယ် အပေါ် လိင်ပိုင်းဆိုင်ရာ မတော်မတရား ပြုမူခြင်းသည် နေအိမ်၊ကျောင်း၊ သို့မဟုတ် အလုပ်ခွင်(ကလေးသူငယ်ကို အလုပ်သမား အဖြစ် ခိုင်းစေမှုများ ရှိသည့် နေရာမျိုး) စသည်ဖြင့် နေရာဒေသမရွေး ဖြစ်နိုင်သည်။
ကလေးသူငယ် လက်ထပ်ထိမ်းမြားမှုသည်လည်း ကလေးသူငယ် အပေါ် လိင်ပိုင်းဆိုင်ရာ မတော်မတရား ပြုမူသည့် အဓိက ပုံစံတစ်မျိုးပင်ဖြစ်သည်။
ယူနီဆက်ဖ်(UNICEF)မှ ဖော်ပြသည်မှာ ကလေးသူငယ် လက်ထပ်ထိမ်းမြားပေးခြင်းသည် "လိင်ပိုင်းဆိုင်ရာ မတော်မတရား ပြုမူခြင်းနှင့် မိန်းကလေးများအပေါ် အမြတ်ထုတ်မှုတွင် အပြန့်ပွားဆုံးပင် ဖြစ်ကောင်းဖြစ်နိုင်သည်" ဟု ဆိုသည်။
ကလေးသူငယ် အပေါ် လိင်ပိုင်းဆိုင်ရာ မတော်မတရား ပြုမူခြင်း၏ နောက်ဆက်တွဲ ဆိုးကျိုးများတွင် စိတ်ဓာတ်ကျခြင်း(depression)၊နောက်ပိုင်းကာလ စိတ်ကစဥ့်ကလျား ဖြစ်ပေါ်ခြင်း (post-traumatic stress disorder)၊ စိတ်သောက ဖိစီးမှု(anxiety)၊ ပိုမိုရှုပ်ထွေးသည့် နောက်ပိုင်းကာလ စိတ်ကစဉ့်ကလျား ဖြစ်ပေါ်ခြင်း(post-traumatic stress disorder)၊ ကြီးပြင်းလာသည့်အခါတွင် ထပ်မံ၍ သားကောင်အဖြစ် ပစ်မှတ်ထားခံရရန် အလားအလာ တိုးပွားလာခြင်း၊ နှင့် ကာယပိုင်းဆိုင်ရာ ထိခိုက်ဒဏ်ရာရမှုသည်လည်း အခြားသော ပြဿနာတို့တွင် ပါဝင်သည်။
မိသားစုဝင်တစ်ဦး၏ လိင်ပိုင်းဆိုင်ရာ မတော်မတရားပြုမူခံရခြင်းသည် သွေးသားအချင်းချင်း စပ်ယှက်မှု ပုံစံတစ်မျိုးပင် ဖြစ်၍ ပို၍ ဆိုးရွားပြီး ကာလကြာရှည်သည့် စိတ်ပိုင်းဆိုင်ရာ ထိခိုက်မှု (အထူးသဖြင့် မိဘနှင့် သွေးသားစပ်ယှက်မှု ကိစ္စမျိုးတွင်) ဝေဒနာကို ခံစားရနိုင်သည်။
ကမ္ဘာလုံးဆိုင်ရာ ကလေးသူငယ် အပေါ် လိင်ကိစ္စ မတော်မတရား ပြုမှုနိုင်ချေရှိသည့် အလားအလာသည် အမျိုးသမီး များအတွက် ၁၉.၇ ရာခိုင်နှုန်း နှင့် အမျိုးသားများတွင် ၇.၉ရာခိုင်နှုန်း ရှိသည်။
အများစုသော လိင်မှု ကျူးလွန်သူများသည် သူတို့၏ သားကောင်များနှင့် ရင်းနှီး ကျွမ်းဝင်သူများ ဖြစ်နေခဲ့ကြသည်။
ခန့်မှန်းခြေအားဖြင့် ၃၀ ရာခိုင်နှုန်းသည် ကလေးသူငယ် ၏ ဆွေမျိုးများဖြစ်ပြီး ၎င်းတို့သည် ကလေးသူငယ်၏ အစ်ကိုများ၊ ဖခင်များ၊ ဦးလေးများ (သို့မဟုတ်) တစ်ဝမ်းကွဲတော်စပ်သူများ ဖြစ်လေ့ရှိကြသည်။
၆၀ ရာခိုင်နှုန်းဝန်းကျင်သည် အခြားသော အပေါင်းအဖော်များ(မိသားစု နှင့် "မိတ်ဆွေ"တော်စပ်သူများ၊ ကလေးထိန်းများ၊ (သို့မဟုတ်) အိမ်နီးချင်းများ) ဖြစ်သည်။
၁၀ ရာခိုင်နှုန်းသော သူများသည်သာ ရာဇဝတ်မှုတွင် ကလေးသူငယ်နှင့် လားလားမျှ မတော်စပ်သည့် သူစိမ်းများ ဖြစ်ကြသည်။
အများစုသော ကလေးသူငယ်အပေါ် လိင်မှုဆိုင်ရာ မတရားပြုမှုများသည် အမျိုးသားများမှ ကျူးလွန်ကြသည်။
အမျိုးသမီး လိင်မှု ကျူးလွန်သူများတွင်မူ လေ့လာချက်များအရ ၁၄ ရာခိုင်နှုန်းမှ ၄၀ ရာခိုင်နှုန်းသော ပြစ်မှုများသည် ယောက်ျားကလေးများအပေါ်တွင် ကျူးလွန်ကြပြီး ၆ ရာခိုင်နှုန်းကို မိန်းကလေးများတွင် ကျူးလွန်ကြသည် ဟုဆိုသည်။
အရွယ်မရောက်သေးသည့် ကလေးသူငယ်များအပေါ် လိင်ပိုင်းဆိုင်ရာ စွဲမက်ခြင်း(pedophile) ဆိုသည့် စကားလုံးသည် ကလေးတစ်ဦးအပေါ် လိင်ပိုင်းဆိုင်ရာ မတော်မတရား ပြုမူသည့် လူတိုင်းကို ညွှန်းဆိုရာတွင် အလွယ်တကူ သုံးလေ့ရှိသည့် စကားလုံးဖြစ်သည်။
သို့သော် ကလေးသူငယ်အပေါ် လိင်ပြစ်မှု ကျူးလွန်သူတိုင်းသည် အကယ်၍သာ အရွယ်မရောက်သေးသည့် ကလေးသူငယ်များကို ပြင်းပြသည့် လိင်စိတ် စွဲလန်းမှုမျိုး မရှိသရွေ့ pedophile ဟု မဆိုနိုင်ပါ။
ဥပဒေအရ ကလေးသူငယ်အပေါ် လိင်ပိုင်းဆိုင်ရာ မတော်မတရား ပြုကျင့်မှုသည် အရွယ်ရောက်ပြီးသူ တစ်ဦးမှ အရွယ်မရောက်သေးသူတစ်ဦးနှင့် လိင်ကိစ္စ ဆင်နွှဲခြင်း (သို့မဟုတ်) အရွယ်မရောက်သေးသူတစ်ဦးအပေါ် လိင်ပိုင်းဆိုင်ရာကိစ္စများတွင် အသုံးချရန်အတွက် အားထုတ်ရာတွင် ရာဇဝတ်သင့်၍ အကြမ်းဖက်မှုမြောက်သည့် အချက်များကို ဖော်ပြထားသည့် ကျယ်ပြန့်သော စကားရပ် တစ်ခုအနေဖြင့် မကြာခဏ အသုံးပြုကြသည်။
The Sexual Exploitation of Children , Chart 1: Definitions of Terms Associated With the Sexual Exploitation (SEC) and Commercial Sexual Exploitation of Children (CSEC) (p. 4), University of Pennsylvania Center for Youth Policy Studies, U.S. National Institute of Justice, August 2001.အမေရိကန် အမျိုးသား စိတ်ပညာ အစည်းအရုံးမှ "ကလေးသူငယ်များသည် အရွယ်ရောက်သူများနှင့် လိင်မှုကိစ္စပြုခြင်းကို ခွင့်မပြုစေရ"ဟု ထုတ်ပြန်ပြီး ထိုကဲ့သို့ ကျူးလွန်သည့် အရွယ်ရောက်ပြီးသူ ပုဂ္ဂိုလ်ကိုလည်း ရှုတ်ချမှုပြုသည်။
"ကလေးသူငယ် နှင့် ဤသို့လျှင် လိင်ကိစ္စပြုသည့် အရွယ်ရောက်ပြီးသူတစ်ဦးသည် ရာဇဝတ်သင့်ပြီး စာရိတ္တရှုထောင့်အရ မည်သည့်အခါ လျော်ကန်ခြင်း မရှိခြင်း၊သို့မဟုတ် လူ့အသိုင်းအဝန်းမှ လက်ခံခြင်းမပြုနိုင်သည့် အပြုအမူကို ကျူးလွန်နေခြင်းဖြစ်သည်" အကျိုးဆက်များ စိတ်ပိုင်းဆိုင်ရာ အကျိုးသက်ရောက်မှုများ ကလေးသူငယ်အပေါ် လိင်ပိုင်းဆိုင်ရာ မတော်မတရား ကျူးလွန်မှုသည် အချိန်တိုကာလတွင် ထိခိုက်သည် သာမက ရေရှည်တွင်လည်း နောက်ပိုင်းနှစ်များတွင် စိတ်ဖောက်ပြန်ခြင်း အပါအဝင် ဆိုးကျိုးများကို ခံစားရစေနိုင်သည်။
သက်ရောက်မှုများတွင် စိတ်ဓာတ်ကျဆင်းခြင်း၊ စိတ်ပူပင်သောကဖိစီးခြင်း၊ အစားအသောက်စားသုံးသည့် ပုံစံမမှန်ခြင်း,မိမိကိုယ်ကို ယုံကြည်မှု အားနည်းခြင်း၊စိတ် နှင့် ကိုယ် မကပ်ခြင်း၊ အိပ်စက်ရာတွင် အနှောင့်အယှက်ကြုံခြင်း၊နှင့် ပုံမှန် ဝေဖန် ပိုင်းခြားနိုင်မှု မရှိခြင်း (dissociative identity disorder)နှင့် စိတ်ဖိစီးမှု (anxiety disorder) တို့ ပါဝင်သည်။
ကလေးသူငယ်များ အနေဖြင့် ၎င်းတို့ အရွယ်တွင် မပြုတော့သည့် အပြုအမူများဖြစ်သော လက်မစုပ်ခြင်း သို့မဟုတ် အိပ်ယာတွင် သေးပါခြင်း တို့ကို ပြုလုပ်နေမိမည် ဖြစ်သော်လည်း လိင်မှု ဆိုင်ရာ မတော်မတရားပြုမှု၏ အသိသာဆုံး နိမိတ်မှာ လိင်မှုဆိုင်ရာ ပြန်လည်သရုပ်ဖော်ကြည့်ခြင်း နှင့် မလျော်ကန်သည့် လိင်ပိုင်းဆိုင်ရာ ဗဟုသုတနှင့် စိတ်ဝင်စားမှု ရှိလာခြင်း တို့ဖြစ်လေသည်။
Understanding child sexual abuse: education, prevention, and recovery. American Psychological Association Retrieved 30 October 2012 သူ/သူမသည် ကျောင်းနှင့် လူမှုအသိုင်းအဝန်း လှုပ်ရှားမှု များမှ စွန့်ခွါခြင်း ပြုကောင်းပြုပေလိမ့်မည်။
ထို့ပြင် များပြားသော သင်ကြားရေးနှင့် အပြုအမူဆိုင်ရာ ပြဿနာများ ( တိရစ္ဆာန်များ အပေါ် ကြမ်းကြုတ်စွာ ပြုမူခြင်း၊၊ အာရုံစူးစိုက်နိုင်မှု လျော့ကျခြင်း(Attention deficit hyperactivity disorder,ADHD)၊ကိုယ်တိုင်ကိုယ်ကျ ပြုမူနိုင်မှု မရှိတော့ခြင်း (conduct disorder) နှင့် တစ်ပါးသူ အပေါ် ရန်လိုခြင်း(oppositional defiant disorder,ODD)) စသော ပြဿနာများကို ကြုံတွေ့လာနိုင်လေသည်။